कैंसर पीड़ित बच्चे का पटना में होगा इलाज
जमशेदपुर | मुख्यमंत्रीकैंप कार्यालय के उप समाहर्ता संजय कुमार ने घाटशिला के तीन वर्षीय कैंसर पीड़ित बच्चे के पिता से मिलकर इलाज में सरकारी स्तर से सहयोग का भरोसा दिलाया। उन्होंने कोलकाता के अपोलो मेडिका अस्पताल में संपर्क किया, लेकिन बच्चे की कम उम्र होने को लेकर दोनों अस्पताल प्रबंधन ने रुचि नहीं ली। इसके बाद उप समाहर्ता ने पटना स्थित महावीर कैंसर अस्पताल के अधीक्षक डॉ एलबी सिंह से बातचीत की। महावीर अस्पताल बच्चे के इलाज के लिए तैयार हो गया। उप समाहर्ता ने बताया- बच्चे के इलाज के लिए मुख्यमंत्री गंभीर रोग उपचार सहायता योजना के तहत अस्पताल प्रबंधन को भुगतान किया जाएगा। बच्चे उसके परिवार के पटना आने-जाने तक का खर्च सीएम कोष से मुहैया कराया जाएगा। उक्त परिवार शनिवार को इलाज के लिए पटना रवाना होगा।
सीएम असाध्य रोग राहत कोष से मिलेगी सहायता राशि
hin_Deva hin_Deva hin_Deva